ລັດຖະມົນຕີກະຊວງການຕ່າງປະເທດຟ້າມບີງມີງເຈລະຈາກັບລັດຖະມົນຕີກະຊວງການຕ່າງປະເທດອາເມລິກາ
ທ່ານຟ້າມບີງມີງ ແລະ ທ່ານ John Kerry
ໄດ້ເປັນສັກຂີພິຍານພິທີລົງນາມ
ຕອນເຊົ້າວັນທີ 24/05 ຢູ່ຮ່າໂນ້ຍ ທ່ານຮອງນາຍົກລັດຖະມົນຕີ ລັດຖະມົນຕີກະຊວງການຕ່າງປະເທດ ຫວຽດນາມ ຟ້າມບີງມີງ ໄດ້ມີການພົບປະເຈລະຈາກັບທ່ານລັດຖະມົນຕີກະຊວງການຕ່າງປະເທດ ອາເມລິກາ John Kerry ເນື່ອງໃນໂອກາດຢ້ຽມຢາມ ຫວຽດນາມ ຢ່າງເປັນທາງການ ຂອງທ່ານປະທານາທິບໍດີ ອາເມລິກາ Barack Obama. ລັດຖະມົນຕີການຕ່າງປະເທດ 2 ປະເທດຕີລາຄາສູງບັນດາການພົບປະ ແລະ ໝາກຜົນແຫ່ງການເຈລະຈາລະຫວ່າງການນຳຂັ້ນສູງ ຫວຽດນາມ ແລະ ປະທານາທິບໍດີ ອາເມລິກາ Barack Obama. ທ່ານຮອງນາຍົກລັດຖະມົນຕີ ຟ້າມບີງມີງ ສະເໜີ 2 ຝ່າຍຕັ້ງໜ້າສົມທົບກັນ ເພື່ອຜັນຂະຫຍາຍບັນດາໝາກຜົນຂອງການພົບປະຕ່າງໆລະຫວ່າງການນຳຂັ້ນສູງ 2 ປະເທດ ແລະ ບັນດາຂໍ້ຕົກລົງທີ່ບັນລຸໄດ້ໃນການຢ້ຽມຢາມຢ່າງມີປະສິດທິຜົນ ແລະ ເຫັນດີເປັນເອກະພາບຊຸກຍູ້ບັນດາຂໍ້ຕົກລົງທີ່ບັນລຸໄດ້ໃນການຢ້ຽມຢາມ ຫວຽດນາມ ຂອງທ່ານປະທານາທິບໍດີ Barack Obama. ທ່ານຮອງນາຍົກລັດຖະມົນຕີ ຟ້າມບີງມີງ ແລະ ທ່ານລັດຖະມົນຕີການຕ່າງປະເທດ John Kerry ແລກປ່ຽນກ່ຽວກັບບັນດາບັນຫາພາກພື້ນ ແລະ ສາກົນເຊິ່ງຕ່າງຝ່າຍ ຕ່າງມີຄວາມສົນໃຈ ໃນນັ້ນມີບັນຫາທະເລຕາເວັນອອກ, ພິເສດແມ່ນການປັບປຸງ ແລະ ເສີມຂະຫຍາຍບົດບາດເປັນໃຈກາງຂອງ ອາຊຽນ ໃນບັນດາບັນຫາພາກພື້ນ, ປະກອບສ່ວນຢ່າງຕັ້ງໜ້າເຂົ້າການຮັກສາສັນຕິພາບ, ສະຖຽນລະພາບ ແລະ ການຮ່ວມມືພັດທະນາຂອງພາກພື້ນ.
ກ່ອນທີ່ດຳເນີນການເຈລະຈາ, ທ່ານຮອງນາຍົກລັດຖະມົນຕີ ຟ້າມບີງມີງ ແລະ ທ່ານລັດຖະມົນຕີການຕ່າງປະເທດ John Kerry ໄດ້ເປັນສັກຂີພິຍານພິທີລົງນາມໃນ LOI ກ່ຽວກັບຂໍ້ລິເລີ່ມຮັກສາວັດຖຸອຸປະກອນການແພດເປັນສຳເນົາ ແລະ ຮ່ວມມືມະນຸດສະທຳ ເພື່ອແນໃສ່ຮັບໃຊ້ການຮ່ວມມືມະນຸດສະທຳລະຫວ່າງ 2 ປະເທດໃນການຊອກຫາພົນທະຫານ ອາເມລິກາ ຫາຍສາບສູນ, ກູ້ໄພກູ້ຊີບ ແລະ ຮັບມືກັບໄພພິບັດທຳມະຊາດ, ເອກະສານຂໍ້ຕົກລົງກ່ຽວກັບການໜູນຊ່ວຍການປະຕິບັດກົດໝາຍ ແລະ ຍຸຕິທຳທາງອາຍາ ແລະ ສັນຍາແມ່ກ່ຽວກັບເລື່ອງ ຫວຽດນາມ ອະນຸ
ຍາດໃຫ້ຊາວໜຸ່ມອາສາສະໝັກ ອາເມລິກາ ບາງຄົນສອນພາສາອັງກິດຢູ່ ນະຄອນ ຮ່າໂນ້ຍ ແລະ ນະຄອນໂຮ່ຈີມິນ ໃນຂອບເຂດ “ລາຍການສັນຕິພາບ”.
(ແຫຼ່ງຄັດຈາກ VOV)